Предизборен тротоар по улица "Дунав"Обновеният квартал бе открит с речи, хора и тържества, спомнят си хората от улица "Дунав". Добавят, че преди това работници, наети от общината, разбили и двата тротоара, направили им нови бордюри, но после само на единия положили плочки. Предполагахме, че по-късно ще сложат плочките и на отсрещния тротоар, но уви, нищо подобно не се случи, разказват живеещите там. Мястото за пешеходци от страната на къщите си останало три години разбито и трудно проходимо.
Група от собственици на къщи ходихме няколко пъти до кметството, за да попитаме кога ще си довършат тротоара, споделиха живеещи по улица "Дунав". Отговорили им, че къщите от другата страна на улицата не принадлежат към квартал "Югоизток". А разбитото пространство непрекъснато създавало проблеми. Част от хората там са трудноподвижни и с мъка преминават през терена, приличащ на лунен пейзаж.
Бележник.бг ще попита специално община Добрич за съдбата на разбития от самото кметство тротоар и ще публикува отговора дословно. Междувременно се оказа, че в същата ситуация са и тротоарите по съседната улица "Вардар".
Тържествено откриване на обновения квартал | Снимка: Дарик Добрич
Tags: Добрич ,	квартал Югоизток ,	улица Дунав ,	тротоари